
Anuus XXIII - Vol. XXIII 5 Decembris 1931 Num. 13 


COMMENTARIUM OFFICIALE 


ACTA SS. CONGREGATIONUM ° 


SACRA CONGREGATIO DE SACRAMENTIS 


I 
REGULAE SERVANDAE 


IN PROCESSIBUS SUPER NULLITATE SACRAE ORDINATIONIS VEL ONERUM 
SACRIS ORDINIBUS INHAERENTIUM A SACRA CONGREGATIONE DE DISCI- 
PLINA SACRAMENTORUM EDITAE. 


DECRETUM 


Ut locorum Ordinarii in causarum instructione super nulli- 
tate sacrae ordinationis vel onerum eidem inhaerentium tutius 
et expeditius, ad tramitem iuris communis, procedant, sequentes 
regulae praestitutae sunt, quae, congrua congruis referendo, etiam 
pro causarum matrimonialium processibus conficiendis in plena- 
riis Comitiis diei 27 Aprilis 1923 ab EE. PP. adprobatae fuerunt; 
uti praescribit ipse can. 1995, et iampridem iusserat Benedi- 
ctus XIV in Const. Si datam, 4 Mart. 1748. Cum itaque eaedem re- 
gulae ab EE. PP. huius sacrae Congregationis de disciplina Sacra- 
mentorum fuissent maturo examine expensae, in plenariis Comitiis 
diei 29 Maii 1931 iidem ipsas probarunt, et publici iuris fieri, si 
Ssmo placuerit, rescripserunt. Sshus autem D. N. Pius divina 


' In superiore pag. 450 lin. 7 pro eo quod est ante Dominicam II post Pentecosten, 
ponatur ante Dominicam III post Pentecosten. 

Providentia Papa XI, in audientia die 9 Iunii huius anni ab 
infrascripto S. C. Secretario habita, sententiam EE. PP. ap- 
probare et confirmare dignatus est, atque ut istae regulae ab 
omnibus ad quos spectat rite et religiose serventur, eas iussit 
edi in officiali Commentario Acta Apostolicae Sedis. 


CapuT I 


De foro competenti 


1. — Ad Sacram Congregationem de disciplina Sacramentorum spectat 
cognoscere de causis contra ipsam validitatem sacrae ordinationis, vel de 
causis quibus impugnantur obligationes ex sacra ordinatione dimanantes . 
(can. 249 § 3), salva competentia Supremae S. C. S. Officii (can. 1993). 

2. — Nullus iudex inferior potest processum in hisce causis instruere, 
nisi Sedes Apostolica eidem facultatem fecerit. 


Caput IT 


De supplici libello ad petendam sacrae ordinationis 
aut onerum eidem adnexorum declarationem nullitatis 


3. — « Validitatem sacrae ordinationis accusare valet clericus peraeque 
ac Ordinarius cui clericus Subsit vel in cuius dioecesi ordinatus sit. Solus 
clericus, qui existimet se ex sacra ordinatione obligationes ordini adnexas 
non contraxisse, potest declarationem nullitatis onerum petere » (can. 1994 
§§ 1, 2). 

4, — § 1. Supplex libellus, qui semper Romano Pontifici erit inscri- 
bendus, et ad Sacram Congregationem de Sacramentis transmittendus, 
referat plenam et accuratam totius facti speciem et causas omnes, quae ad 
obtinendam petitam declarationem conducere possunt; appositis etiam die, 
mense et anno exhibiti libelli, nec non dioecesi originis, vel ea in qua 
actor actu commoratur. : 

§ 2. Curandum est ut libellus referat genuinam factorum narrationem, 
ab ipso actore exaratam et subscriptam (cf. in Appendice n. II). 

§ 3. Quamvis eidem actori integrum sit libellum ad Sanctam Sedem 
transmittere, expedit tamen, et semper suadendum est, ut id per proprium 
Ordinarium fiat, qui suam addere debet informationem. 

5. — Ordinarius proprius est Ordinarius dioecesis, cui actor adscriptus 
est, et si agatur de religiosis dimissis, est Ordinarius dioecesis originis vel 


domicilii. 


| 
| | 

CapuT III 
De praevia inquisitione 


6. -§ 1. Receptis actoris precibus, Sacra Congregatio Ordinario scribit, 
ut super assertis ab actore, inquisitionem extraiudicialem peragat, qua 
pateat utrum preces probabili fundamento innitantur, eamque ad ipsam 
mittat una cum suo voto et documentis. 

§ 2. Praevia inquisitio in illud intendere debet ut de circumstantiis an- 
tecedentibus, concomitantibus et subsequentibus. assertam ab actore coa- 
ctionem aut aliam causam consensum afficientem, cognoscatur, quibus 
pateat utrum preces probabili fundamento innitantur. 

§ 3. Excepto casu quo Ordinario constet revera preces haud spernendo 
fundamento inniti, praevia rei cognitio erit haurienda ex interrogationibus 
faciendis ipsi actori et testibus, modo tamen extraiudiciali, seu von prae- 
missa formali citatione et non delato iureiurando. 

§ 4. Quae per extraiudicialem inquisitionem erunt collecta in actis re- 
ferri et una cum Episcopi voto ad 8. ©. transmitti debebunt. 

§ 5. Si, attenta eadem extraiudiciali inquisitione, haec Sacra Congre- 
gatio censuerit preces non spernendis niti rationibus, solet ipsi Ordinario 
loci dare litteras delegationis pro causa instruenda, iuxta sequentes regulas 
et cum clausulis opportunis. 


Caput IV 
De tribunali constituendo 


7. — Ordinarius, facta sibi facultate a Sacra Congregatione de disciplina 
Sacramentorum conficiendi processum super asserta nullitate sacrae ordi- 
nationis, vel onerum eidem adnexorum, curabit tribunal, cum primum po- 
terit, constituere, ad id adhibens ministros in sua Curia constitutos, vel 
alios etiam, quoscumque maluerit, eligens, servatis normis can. 1995 et 
seq., nisi aliud in rescripto delegationis cautum sit, dummodo isti iis 
praediti sint qualitatibus, quae a iure pro singulorum munere praescriptae 
sunt (can. 1607 § 1). Atque in primis erit deputandus a iudice defensor 
sacrae ordinationis, qui ad omnes et singulos actus citari atque audiri 
debebit. Erit etiam eligendus actuarius pro actis conscribendis ad normam 
can. 1585. 

Ordinarius, quatenus utatur facultate subdelegandi, actum subdelega- 
tionis scripto redigat, facta mentione delegationis ab Apostolica Sede tri- 
butae cum addita potestate subdelegandi. 

8. — § 1. Ordinarius, etsi delegatus a Sede Apostolica ad causam in- 
struendam, vel iudex subdelegatus, eam ne suscipiat, in qua, ratione 
consanguinitatis vel affinitatis, vel ratione tutelae aut curatelae, intimae 
vitae consuetudinis, magnae simultatis vel lucri faciendi aut damni vi- 
éandi, aliquid ipsius intersit, iuxta praescriptum can. 1613 § 1. 

§ 2. Lisdem in adiunctis a suscipiendo munere abstinere debet defensor 
sacrae ordinationis (can. 1613 § 2). 

9. — § 1. Ordinarius qui, ob legitimam suspicionis exceptionem, causam 
instruendam non susceperit, debet vel iudicem subdelegare, si haec facultas 
ei competat, vel rem ad Sacram Congregationem remittere. 

§ 2. Si exceptio suspicionis adversus iudicem subdelegatum proponatur, 
Ordinarius vel obiectam suspicionem definit, vel alium iudicem subdelegat, 
si hac potestate polleat, vel rem ad H. S. C. remittit (can. 1614 §§ 1, 2). 

10. — In ipsa tribunalis constitutione, vel in toto causae cursu, Ordina- 
rius vel iudex, alios viros aeque idoneos eligere poterit, qui iudicis et alio- 
rum officialium vices gerant pro casu, quo primi electi fuerint impediti, 
vel uti suspecti legitime habiti. Cum eorum opera in causae decursu oc- 
currerit, de subrogatione secuta et de subrogationis motivo in actis men- 
tio fiat; et opportunum erit ut hi cum dictione substituti subscribant aut 
denotentur in actorum textu. 

11. —- Excepto Episcopo, quando ipse per se iudicis instructoris munere 
fungitur, omnes qui tribunal constituunt, in prima sessione.iusiurandum de 
officio rite ac fideliter implendo et de secreto servando praestare debent. 


Caput V 
_ De officio iudicis et tribunalis ministrorum 


12. — Iudicis erit, postquam ei legitime commissa fuerit processus in- 
structio, inquisitionem iudicialem instituere super asserta nullitate sacrae 
ordinationis, vel onerum adnexorum iuxta regulas heic traditas. Inquisitio 
versari debet circa omnia, quae eamdem nullitatem ob intentionis defectum 
vel coactionem aut metum aut aliud consensus vitium probant, vel huius- 
modi accusationi contradicunt. Argumenta autem ad detegendam veri- 
tatem in his causis praecipue sunt: a) actoris iurata confessio; b) testes 
parentes ipsius et Seminarii moderatores; c) testes ex officio inducti, vel 
etiam ad instantiam actoris, prouti res ferat; d) authentica documenta 
etiam extraiudicialia, cuiuscumque generis, veluti litterae, et alia quae 
ad rem faciant; e) indicia et praesumptiones. 

13. — Iudex in primis moderator est actorum. Ipsius itaque erit tribunal 
convocare et sessiones indicere; sacrae ordinationis defensorem, partem et 

testes citare, ut in iudicium compareant; actorem et testes audire pro- 
positis interrogationibus a sacrae ordinationis defensore confectis tum 
ex officio exaratis, atque ea omnia statuere, quae eius prudentiae et saga- 
citati aptiora videbuntur ad factorum veritatem eruendam. 

14. — Si quando actor aut testes examinandi sint alienae dioecesis, vel 
sint extra dioecesim degentes, et hi sine gravi incommodo ad tribunalis — 
sedem, ubi causa instruitur, accedere nequeant, iudex Ordinarium illius 
dioecesis rogabit, ut, constituto tribunali, actorem ac testes citet, examinet, 
et ab eis documenta requirat, iuxta interrogationes a defensore sacrae 
ordinationis, mandato iudicis instructoris, confectas et ab ipso iudice 
transmissas, additis instructionibus opportunis, si casus ferat (can. 1570 
§ 2; 1770 § 2 n. 3). Ordinarius hac de re requisitus, servatis iuris prae- 
scriptionibus, acta per se vel per alium confecta, ad iudicem remittat. 

15. — § 1. Actor vel testes, qui in dioecesi quidem commorantur, sed in 
locis, ob dioecesis vastitatem et asperitatem aut defectum viarum, ita dis- 
sitis a tribunalis sede, ut sine magna temporis iactura et gravibus impensis 
neque ipsi iudicem adire, neque iudex instructor, defensor sacrae ordinatio- 
nis et actuarius eos adire possint, interrogari debent per parochum, si fieri 
potest, vel alias per sacerdotem dignum et idoneum, ad hoc a iudice in- 
structore delegatum, qui ipsi actori vel testi propior sit (can. 1770 § 2 n. 4). 

§ 2. Huic, cum litteris delegationis, transmitti debent interrogationes 
faciendae et instructiones ad rem opportunae. Delegati autem erit, pro 
facultate in litteris expresse facta, sibi adsciscere alium, qui defensoris 
sacrae ordinationis munere fungatur, et hic sacerdos esse debet, et alte- 
rum, qui actuarii munus expleat. 

§ 3. Sacerdos delegatus iusiurandum de officio rite et fideliter adim- 
plendo ac de secreto servando coram defensore praestare debet, et defensor 
sacrae ordinationis atque actuarius coram delegato: et de hoc mentio fiat 
in actis. 

§ 4. Si delegatus haud possit habere sacerdotem quem sibi adsciscat 
in munere defensoris, id referat in actis, et ipse ex officio faciat inter- 
rogationes:_itemque si desit, in regionibus parum vel nullimode excultis, 
qui actuarii munus expleat, facta debita adnotatione in actis, ipse iudex 
delegatus actum receptae attestationis, cum debitis notis, redigat. 

16. — Iudex, ut aeque aestimari possit uniuscuiusque attestationis pon- 
dus, de singulorum in iudicium vocatorum aut vocandorum probitate et credi- 
bilitate nunquam inguirere praetermittat, et ad hoc curabit ut ab eorum paro- 
chis litterae testimoniales exhibeantur, quae, si haberi non possint, erunt a 
Curia alia documenta perquirenda; et haec omnia sedulo in actis referantur 
(cf. in Appendice n. X et seq.). 

17. —Siacciderit actorem vel testem inductum ab eo aut ex officio vo- 
catum in iudicium non venire, de nonsecuta comparitione in iudicium et 
de causa saltem probabili non accessus, an ex. gr. agatur de impossibilitate 
vel de inobedientia seu de contumacia, in actis mentio fiat. Et si de actoris 
contumacia agatur, haec declaretur (can. 1843), atque instantia perempta 
habeatur ad normam can. 1850, nisi intersit rei publicae nullitatem decla- 
rare, uti si ageretur de casu amentiae, et in actis apposita documenta refe- 
rantur ad H. 8. C. transmittenda. 

18. —- § 1. In processu eiusmodi, cum requiratur praesentia sacrae ordi- 
nationis defensoris, eo non citato, acta irrita sunt, nisi ipse, etsi non citatus, 
revera interfuerit (can. 1587 § 1). 

§ 2. Si legitime citatus aliquibus actis non adfuerit, acta quidem 
valent, verum postea sacrae ordinationis defensoris examini subiicienda 
omnino erunt, ut ea omnia, sive voce sive scriptis, possit animadvertere et 
proponere, quae necessaria aut opportuna iudicaverit (can. 1587 § 2). 

19. — Defensoris sacrae ordinationis ius et officium est: 1) examini actoris 
et testium adesse; exhibere iudici interrogatoria clausa et obsignata, in actu 
examinis a iudice aperienda, et actori ac testibus proponenda; novasque 
interrogationes ab examine emergentes iudici suggerere; ac praesertim con- 
testationes, quae actori vel eius testibus super deprehensis contra- 
dictionibus erunt faciendae; 2) articulos ab actore propositos perpendere, 
eisque, quatenus opus sit, contradicere; documenta exhibita recognoscere; 
3) animadversiones circa assertum intentionis defectum vel coactionem aut 
aliud vitium consensus scribere et allegare, eaque omnia deducere, quae 
ad sacram ordinationem tuendam utilia censuerit (can. 1968). 

20. — Defensori sacrae ordinationis ius esto: 1) semper et quolibet causae 
momento acta processus invisere; novos terminos ad acta perficienda flagi- 
tare, prudenti iudicis arbitrio prorogandos; 2) de omnibus probationibus 
vel allegationibus ita se certiorem facere, ut contradicendi facultate uti 
possit: 3) petere ut alii testes inducantur, vel iidem iterum examini subii- 
ciantur, processu etiam absoluto et clauso; novasque animadversiones edere; 
4) exigere ut alia acta, quae ipse suggesserit, conficiantur, nisi iudex dis- 
sentiat, et hoc in casu, si iudex non sit ipsemet Ordinarius, ad hune 
recurrere (can. 1969). 

21. — Actuarii, qui notarii seu cancellarii in processu partes explet, 
praecipuum munus erit legitime actis conficiendis incumbere, acta fideliter 
custodire ne cuipiam extraneo pateant, transumpta conficere et de eorum 
authenticitate testari. 

22. — Tam iudex instructor quam defensor sacrae ordinationis curent, 
ut pars, vel testis vel peritus, interrogationi ipsi delatae respondeat quoad 

omnes partes in quas dividitur. Si quandoque actori aut testi difficile sit 
memoria totam interrogationem retinere, ei per partes illa proponatur, quo 
facilior et plenior responsio evadat. ~ 

"93. — Fas erit iudici, audito sacrae ordinationis defensore, actuario assi- 
gnare adiutorem, qui eum adiuvet in scriptione actorum et in transumptis 
eonficiendis. Is, sicuti ceteri ministri tribunalis, ex momento quo assumi- 
tur, iusiurandum praestet de munere fideliter obeundo et de secreto 
servando. 


CaPput VI 


De initio processus et de citationibus faciendis 


24. - § 1. Si omnia expleri non possint unica sessione, processus in 
sessiones dividatur; videlicet, quoties tribunal a iudice legitime convocatur 
ad processus acta explenda, sessio habeatur. 

§ 2. De decreto iudicis, quo sessio clauditur et alia quae tune indicitur, 
vel erit opportuno tempore indicenda, mentio in actis facienda est, nisi 
instructio causae sit absoluta. 

25. — § 1. In prima sessione tribunal coadunatur et etiam completur, si 
aliqui desint administri. Siquidem in ea iudex communicat: a) litteras 
Sacrae Congregationis de disciplina Sacramentorum, quibus processus 
instructio Ordinario committitur; 5) litteras Ordinarii, nisi ipse per se 
praesit, quibus iudicis officium subdelegat; c) deputationem defensoris 
sacrae ordinationis et actuarii iam ab Ordinario peractam, vel ab ipso iudice, 
vi specialis delegationis, iam factam vel in hac sessione faciendam; 4d) ele- 
etionem officialium substitutorum; ¢) supplicem libellum actoris pro inqui- 
sitione ineunda; f) denique praestandum esse iusiurandum (cf. in Appen- 
dice, nn. VII-VIII). 

§ 2. Ista propria sunt primae sessionis, in qua tamen et alia expleri 
possunt acta vel ipsa instructio absolvi, si ita res patiatur; quod non 
solet contingere: quare in reliquis habetur conventus personarum tribu- 
nal constituentium ad cerfa processus acta conficienda. Conventus autem 
habeatur die et loco determinatis in superiore proxima sessione, nisi iudex 
maluerit statuere ut sessio peragatur die et loco dein determinandis et indi- 
26. — Aliquot diebus antequam tribunal congregetur, iudex citat eum, 
qui examini est subiiciendus, itemque defensorem sacrae ordinationis et 
actuarium, nisi hi iam in superiore sessione invitationem exceperint. 

27. — Citatio parti et testi fiat per litteras quae contineant: a) prae- 
ceptum iudicis ad comparendum; db) nomen, cognomen et domicilium illius, 

quiin ius vocatur; c) iudicem coram quo comparere iubetur; d) locum et 
horam audientiae; e) causam, ob quam convenitur, satis significatam, 
seu saltem generalibus verbis indicatam (can. 1715 § 1); f) iudicis et 
actuarii subscriptionem et tribunalis sigillum (cf. in Appendice n. IX). 

28. — Citationis scheda clausa Curiae cursori, ne evulgationi ansa 
praebeatur, tradetur; et per eundem cursorem erit private et personaliter 
remittenda. Altera citationis scheda asservatur in actis (can. 1716). Si ob 
distantiam vel aliam causam, per cursorem fieri non possit intimatio, 
scheda citationis, iussu iudicis, transmitti poterit per tabellarios publicos, 
dummodo commendata et cum syngrapha receptionis, vel alio modo, qui, 
secundum locorum leges et conditiones, tutissimus sit (can. 1719). Cursor 
si per se intimationem peregerit, de ea in scriptis, ad caleem schedae in 
actis asservatae, manu propria subsignatis ad iudicem referat (cf. in Ap- 
pendice n. XV); si vero intimatio facta fuerit per publicum tabellariorum 
officium, in actis adservetur attestatio eiusdem officii. 

29. — § 1. Quoties, diligenti inquisitione peracta, adhuc ignoretur ubi 
degat actor aut etiam testis, si rei gravitas postulet, locus est citation 
per edictum. Haec autem fit affigendo per cursorem ad fores Curiae sche- 
dam citationis ad modum edicti, per tempus prudenti iudicis arbitrio 
determinandum, et in aliqua publica ephemeride eam inserendo. Si vero 
utrumque fieri nequeat, alterutrum sufficiet (can. 1720). 

§ 2. Si citatus praecepto comparendi obtemperare renuerit, videat iudex 
utrum renovanda sit citatio (can. 1843 §2), an aliis modis magis oppor- 
tunis et efficacibus uti expediat, prouti foret interventus personae amicae 
vel auctoritate gravis. A remediis coercitivis, ut flectatur contumacia, 
abstinere ut plurimum prudens erit. 

§ 3. Iudex videat etiam an actoris vel testis non comparitio seu con- 
tumacia per alios testes, de re circa quam illi interrogati fuissent, edoctos, 
suppleri possit. 


Caput VII 


De iureiurando ab actore, testibus et peritis praestando de veritate dicenda, 
et de interrogationibus iisdem faciendis 


30. — Iudex, antequam cuipiam in ius vocato interrogationes deferat, 
exquirat iusiurandum de veritate dicenda, tacto sacrorum Evangeliorum 
libro (cf. in Appendice n. XVII). Si citatus suas attestationes sub iureiu- 
rando reddere renuat, et iudex instructor censeat eius attestationes esse 
utiles ad veritatem detegendam, potest eas excipere, facta tamen in actis 
mentione de iurisiurandi recusatione eiusque causa. 


| | 

31. — Iudex actorem et testem ad iusiurandum recipiens, eos, prouti 
casus ferat, commonefaciat de sanctitate actus et de gravissimo delicto, 
quod patrant peieratores, adnotando peculiarem gravitatem iurisiurandi 
in subiecta materia, et periurii funestissimos effectus; item si pro qualitate 
personarum opportunum hoc videatur, moneat de poenis quibus obnoxii 
fiunt in foro Ecclesiae, qui falsum in iudicio iurati affirmant. 

Poenae contra iurisiurandi violatores sunt: 1) interdictum personale, 
si periurus sit laicus: 2) suspensio, si clericus (can. 1743 § 3). 

Has tamen poenas iudex ne ferat inconsulto Ordinario. 

32. - Examen faciendum est a iudice, cui adsistant oportet defensor 
sacrae ordinationis et notarius seu actuarius. In examine interrogationes 
non ab alio quam a iudice, vel ab eo qui eius locum tenet, deferendae sunt. 
Quapropter si a defensore sacrae ordinationis novae interrogationes parti 
aut testi faciendae sint, has non ipse eisdem intimet, sed iudici, vel eius 
vicem ‘gerenti, proponat, ut is eas actori aut testi deferat (can. 1773 
§§ 1, 2). 

33. — Interrogationes proponendae dividuntur in generales et particu- 

lares: priores ordinantur ad exquirendum de generalibus personae adiunctis, 
hoc est de nomine, cognomine, parentibus, aetate, religione, conditione, 
domicilio et necessitudine cum parte in causa; hae semper et omnibus 
aeque sunt deferendae, nisi iudex existimet unam vel alteram esse in 
casu particulari omittendam. Posteriores ordinantur ad veritatem eruen- 
dam circa assertam coactionem aut etiam assertam nullitatis sacrae ordi- 
nationis causam. Praeterea a teste semper exquirenda erit scientiae 
causa, nempe unde, quando et quomodo ea quae asserit habeat cognita 
(can. 1774). 

34. — § 1. Interrogationes sint breves, non suggestivae, uti vulgo appel- 
lantur, non plura complectentes, pertinentes ad causam de qua agitur, 
testis intelligentiae accommodatae et vulgari sermone expressae (can. 1775). 

§ 2. Actor et testes oretenus responsiones reddant. Non praemonean- 
tur de interrogationibus faciendis, nec eis permittatur depositionem legere, 
nisi, in aliquo casu particulari, iudex opportunum censeat sinere ut pars 
interrogata aliquod grave documentum legat, quod eius dicta comprobare 
vel eius memoriam adiuvare valeat (can. 1776, 1777). 

35. — § 1. Actoris aut testis responsio ex continenti redigenda est scripto 
ab actuario, non solum quod ad subsiantiam spectat, sed etiam quod 
attinet ad editi testimonii verba (can. 1778). 

§ 2. Si verba referri non possunt, vel quia nimis praecipitanter prolata, 
vel quia impropria et inter se non logice connexa, iudex dictabit responsio- 
nem in actis redigendam. 

§ 3. Actuarius interrogationes iam in scriptis exaratas non referet; sed 
responsiones ex ordine designabit eodem numero, quo notantur relativae 
quaestiones; interrogationes vero ex officio additas ad verbum describat. 

36. — Actuarius in actis accurate singulis vicibus adnotet iusiurandum 
peractum, et generaliter omnia memoria digna, quae forte acciderint cum 
examina explentur (can. 1779). 

37. - Actori et testi antequam ab auditorio discedant, debent legi 
quae actuarius de iis, quae viva voce quisque testatus est, scripto redegit, 
data eidem et testi facultate addendi, supprimendi, corrigendi, variandi. 
Cum autem is responderit se nihil amplius habere quod dicat aut mutet, 
iterum iusiurandum de veritate dictorum et de secreto servando emittat, 
quod ab actuario in actis adnotandum erit, et deinde depositioni sub- 
scribere iubeatur, et post eum subscribant iudex, defensor sacrae ordi- 
nationis et actuarius (can. 1780 §§ 1, 2). . 

38. — § 1. Actor poterit iterum ad examen vocari vel ad eius instantiam, 
vel exquirente defensore sacrae ordinationis, vel ex officio a iudice, audito 
eodem defensore; et pars atque testes etiam poterunt inter se conferri 
(italice confrontare), si expediat et omne rixae aut scandali sit remotum 
periculum. 

§ 2. Item testes poterunt, parte aut defensore sacrae ordinationis id 
postulante, vel id statuente iudice ex officio, et audito eodem defensore, 
denuo ad examen vocari, et circa ea quae iam testati sunt, vel circa nova 
facta vel quaestiones ex processu emergentes, interrogari (can. 1772 §§ 2, 3). 

§ 3. Quoties id expostuletur, iudicis est suo decreto, audito sacrae 
ordinationis defensore, eiusmodi postulationem reiicere vel admittere, 
cauto potissimum, si admittat, ut omnis collusionis aut corruptelae 
periculum absit (can. 1781). 

§ 4. Cum actor vel testis novo examini submittitur, eadem serventur, 
congrua congruis referendo, quae de partis et testium examine infra 
edicuntur. 

39. — In conficiendis actis, seu in relatione scriptis redacta de iis quae 
fiunt aut decernuntur in sessionibus tribunalis, lingua latina adhibeatur; 
citationes vero, iusiurandum ab actore et a testibus praestandum, interro- 
gationes et responsiones, nec non relationes et vota peritorum, lingua 
vernacula exprimi possunt, dein in latinam vertenda. 

40. — Documenta, quae lingua latina, italica aut gallica exarata non 
sint, latine reddantur ad verbum. Unde interrogationes et responsiones, 
quae lingua latina, italica aut gallica redactae non sint, in unam linguam 
latinam authentice atque ex integro vertantur. Si ad versionem facien- 
dam interpres foret adhibendus, is a iudice, audito sacrae ordinationis 

defensore, eligatur, eique, sicuti aliis tribunalis ministris, duplex iusiu- 
randum erit deferendum, nempe de munere fideliter obeundo et de secreto 
servando (cf. in Appendice n. XX). 


Caput VIII 
De examine actoris 


41. — Primo actor audiendus, qui validitatem sacrae ordinationis — 
aut onerum ei adnexorum impetit. Iudex eidem, praemisso iureiurando, 
interrogationes deferat a defensore sacrae ordinationis concinnatas et 
clausas sibi traditas. Alias addat ex officio, si necessarium aut utile putave- 
rit ad veritatem accuratius depromendam: in interrogationibus conficiendis 
et proponendis, subiecta in Appendice specimina prae oculis habeantur. 

42. — Actori post interrogationes generales, interrogationes speciales, 
prudenter pro adiunctis variandae, deferantur, iuxta formulam in Appen- 
dice sub n. XVIII relatam. 

; 43. — Quoties rei gravitas postulet, iudicis est, audito sacrae ordina- 
tionis defensore, ex officio actorem ad novum examen vocare iuxta prae- 
scriptum n. 38, in quo novae interrogationes seu contestationes proponentur. 

44. — § 1. Iudex nunquam omittat interrogare actorem circa exsisten- 
tiam et factorum adiuncta, quibus innititur in sua actione instituenda. 

§ 2. Huiusmodi interrogationem iudex etiam faciat testibus, qui de re 
edocti verosimiliter praesumantur. 

45. — § 1. Antequam perficiatur examen et praestentur, quae statuuntur 
n. 38, iudex ab actore petat ut exhibeat testes, si quos habeat, qui de 
intentionis defectu vel de illata coactione aut de alio vitio consensum 
afficiente referre possint. 

§ 2. Sedulo quaerendum est ab actore ut indicare velit testes, qui cum 
sint de istius familia aut vicinia, aut eius res domesticas cognoscant, vel 
sint Seminarii contubernales aut moderatores, probabiliter utile testimo- 
nium praestare valent. 


Caput IX 
De testibus aliisque probationibus exhibendis 


46.-—§1. In his causis testes fidem facere debent de probitate et 
praesertim de veracitate partis cirea rem deductam in controversiam 
(can. 1975 § 1). 

§ 2. Testes eo maiorem sibi conciliant fidem, quo potiora habent docu- 
menta de sua probitate. Habendi sunt autem quasi testes de scientia, et 

hinc maximam faciunt fidem, cum referunt se ex actore aut ex proximio- 
ribus parentibus, tempore non suspecto (ut infra, n. 54), didicissé ipsum 
caruisse voluntate sacros suscipiendi ordines, et, quod magis interest, ipsum 
sacram ordinationem vel onerum susceptionem explicite exclusisse. 

§ 3. Testibus hisce iudex alios testes ex officio adiungere potest, imo 
debet, quando scilicet testes ab actore inducti, tres tantum aut quatuor 
sint; vel ad rei veritatem illustrandam, etsi plures, insufficientes sint. 

47. — Inductio testium ew officio non est praetermittenda, cum ex acto- 
rum instructione ediscitur alias adesse personas de re controversa edoctas, 
vel mes alio modo utilem attestationem reddere valeant. 

— § 1. Si actor petat sibi pandi nomina testium em officio producto- 
rum, ert audito sacrae ordinationis defensore, excluso quovis periculo 
corruptionis aut collusionis, et nisi aliquod obstet impedimentum, id in- 
dulgere valet suo decreto, quod in actis referri debet. 

§ 2. Iudicis tamen est differre, prouti casus ferat, nominum publica- 
tionem, quoadusque testes suam reddiderint attestationem. 


Caput X 
De examine testium 


49. — Inchoatur horum testium examen ab iis, qui inducti sunt ab 
actore, et quidem a parentibus proximioribus, qui praesumuntur magis 
instructi (cf. in Appendice n. XXI); postea audiantur extranei, si 
qui sint. Hic ordo tamen in auditione testium non est necessario ser- 
vandus, et integrum est iudici unum alteri praeferre. Si quis testis in- 
ductus obierit, vel in iudicium non comparverit, in actis notetur; si vero 
eo, ubi tribunal cogitur, se conferre non possit, audiatur iuxta normas 
nn. 15 et 16 statutas. 

50. — In testibus examinandis iudex, delatis iureiurando et interro- 
gationibus generalibus, testi proponat interrogationes, sibi a sacrae ordi- 
nationis defensore tradendas clausas et obsignatas, quae esse poterunt uti 
habentur in specimine Appendicis n. XXIII. et XXIV.: 

51. - § 1. Antequam testis dimittatur, ei legendae sunt responsiones 
factae ab actore, qui eum uti testem produxit, ut dicat utrum asserta 
in eius attestatione veritati respondere censeat et fide digna habeat. 

§ 2. Si iudici non videatur opportunum aut non expedire integram 
depositionem legere, vel quia ea refert, quae verosimiliter actor non vult 
testibus nota fieri, vel quia periculum subesse potest collusionis, tunc 
quaedam tantum legere valet, vel etiam nullimode legere, salva eiusdem 
iudicis facultate proponendi appositas interrogationes ea officio, vel curandi 


Sacra Congregatio de Sacramentis 469 


ut a defensore sacrae ordinationis opportunae contestationes fiant in 
interrogatorio ab eodem de more concinnando, firmo praescripto n. 38. 

52. - Expleto examine, legitur testi integra depositio: exinde rogatur 
an menti suae plene respondeat: postea, vel habito responso affirmante vel 
factis expetitis emendationibus aut additamentis, et praestito duplici iureiu- 
rando, iuxta n. 37, subscribit ipse, et cum eo subscribunt iudex, defensor 
sacrae ordinationis et actuarius. 

53. - In his testibus excutiendis maxime curandum est, ut, si quid 
protulerint causae meritum directe attingens, semper ab eis exquiratur 
unde, quomodo, quando id didicerint, ut pateat an tempore non suspecto 
idem cognitum habuerint (can. 1774). Causam enim valde iuvant confes- 
siones extraiudiciales tempore non suspecto prolatae. 

54. — Attestationes seu documenta respicere intelliguntur tempus non 
suspectum, cum exhibentur quando de hac quaestione introducenda ne 
cogitabatur quidem, nec aliae suberant rationes veritatem occultandi aut 
falsum proferendi. 


Caput XI 


De testibus, praeter illos ab actore inductos, 
ex officio a iudice inducendis 


55. — § 1. Quoties alios testes inducere praestat ad complendam proba- 
tionem, hi de scientia magis quam de credibilitate sint oportet. 

§ 2. Hi producuntur vel ex officio a iudice, audito sacrae ordinationis 
defensore, aut hoc instante, vel ad instantiam actoris. 

56. — Testes ex officio erunt inducendi quoties prudenter dubitetar 
adesse collusionem inter actorem et parentes, aut inter testes et ipsum, 
vel ipsum testimonium insufficiens habeatur, nisi aliis argumentis aliunde 
depromptis veritas evinci possit. 

57. — Interrogationes his non minus ac aliis testibus faciendae, erunt a 
defensore sacrae ordinationis concinnandae, ac iudici exhibendae modo et 
ratione supra determinatis; iudici non minus fas est alias interrogationes 
ex officio proponere. 


Caput XII 


De documentis 


58. — Inter documenta sunt accensendae medicorum attestationes de 
morbo aliquo, quem hereditarium vel atavicum vocant, si eo actor, prae- 
sertim ante susceptos sacros ordines, laboraverit. 

Documenta autem privata communiter sunt epistolae ab actore scri- 
ptae ad parentes vel ad alios, scilicet ad praepositos et ad amicos ante 
sacram ordinationem. 

59. — Utriusque generis documenta aliquando actor sponte exhibet, sed 
aliquando iudicis erit ea auctoritate sua perquirere, et super iis actorem 
vel testes in examine interrogare. Si actor aut testis documentum exhi- 
bere recuset, iudex, audito sacrae ordinationis defensore, vel eo postulante, 
decreto suo statuat an et quomodo eiusdem documenti traditio facienda 
sit (can. 1824). 

60. - § 1. Documenta quaecumque fidem non faciunt, nisi constet esse 
authentica et genuina. 

§ 2. Documentum privatum, uti epistola, etc., vainas! pro vel contra 
suum auctorem perinde ac attestatio seu confessio extraiudicialis, cuius 
pondus ex circumstantiis desumitur, et in genere haec documenta aesti- 
mantur maxime a tempore quo prolata fuerunt, ad normam n. 54. 

61. — Si documentum alicuius momenti in causa exhibeatur carens de- 
bitis formis pro fide facienda, iudicis erit curare ex officio, aut ad instan- 
tiam defensoris sacrae ordinationis aut actoris, ut quae necessaria sunt 
compleantur, ne causa tali adiumento privetur. 


Caput XIII 
De indiciis et praesumptionibus 


62. — § 1. Sacra ordinatio praesumitur valide recepta, nisi contrarium 
probetur. 

§ 2. Ad declarandam vero nullitatem sacrorum ordinum in casu de 
quo agitur, requiritur ut defectum intentionis adfuisse probetur. 

63. — Iudicis et defensoris sacrae ordinationis officium erit aptis inter- 
rogationibus e testium ore colligere nullitatis sacrae ordinationis proba- 
tiones, et, si agatur de onerum nullitate, cuinam asserta coactio tribuenda 
sit, quod est res magni momenti, et praeterea facta et circumstantias 
inquirere, quae vim vel metum indicant ac determinant. 

64. — Externa vitae clerici ratio et circumstantiae, ex quibus ad defectum 
intentionis vel voluntatis adstruendum argumentari fas est, illud probationis 
genus constituunt, quod ex indiciis et praesumptionibus appellatur. In- 
dicia et praesumptiones possunt esse levia, gravia et gravissima, pro mi- 
nore vel maiore necessitudine cum nullitatis sacrae ordinationis vel onerum 


causa. 

Capct XIV 
De ratihabitionis defeetu comprobando 


65. — Intentio accusatoris erit per sententiam excludenda non solum — 
quando probationes desint circa assertum defectum intentionis aut circa 
illatam coactionem alteriusve vitii exsistentiam consensum afficientis; 
verum etiam, si lis tantummodo super nullitate onerum versetur, metu aut 
alio consensus vitio exsistente, quando ex actis et allatis praesumptio oria- 
tur seu probatio, adfuisse in casu recepti ordinis ratihabitionem (can. 214). 
Haec quidem habetur cum quis, cessante metu aut alio vitio consensum 
afficiente, ratam habet sacram ordinationem cum adnexis oneribus, inten- 
dens, etiam tacite per exercitium sacri ordinis, se obligationibus clerica- 
libus subiicere, quas non suscepisse saltem confuse percepit. 

66. — Ratihabitio non praesumitur pendente causa nullitatis; attamen, 
hac iudicialiter definita per sententiam, quae declarationi nullitatis 
refragetur, aut per non interpositam appellationem aut per absolutam 
appellationis instantiam, ipsius ratihabitionis praesumptio exsurgit, si 
clericus vel sponte et libenter resumat sacri ordinis exercitium, vel in eo 
rite exercendo perseveret, quin suam libertatem acquirere conetur, cum 
id assequi ei haud difficile foret, ex eo quod non obstent impedimenta seu 
incommoda. 

67. —- Sed haec quoque praesumptio destrui potest contrariis indiciis 
aut probationibus, quae clare manifestent ratihabitionis voluntatem nul- 
limode adfuisse, non obstante externa quadam factorum seu circumstan- 
tiarum specie. 

CaPpuTt XV 
De examine physico actoris 


68. — Ad explorandum actorem physice, si casus ferat, duo periti me- 
dici ex officio deputari debent (can. 1979 § 1) qui, praestito iureiurando, de 
munere fideliter implendo et de secreto servando monendi erunt, ut artis 
praesidiis utantur ad dignoscendum statum actoris, et referant, iuxta 
medicinalis doctrinae placita, indicia seu argumenta, quae sacrorum ordi- 
num vel onerum validitatem ex defectu mentis in actore adstruere aut 
excludere videantur. 

Caput XVI 


De processus conclusione 
69. — § 1. Iudex processum clausum ne decernat, nisi prius sacrae ordi- 


nationis defensor declaraverit sibi nihil inquirendum superesse, et etiam 
ad hoc audito actore. — 

§ 2. Antequam decretum conclusionis edat, iudex acta attente per- 
pendat, actoris ac testium depositiones inter se et cum ceteris e processu 
emergentibus conferat, et videat an sint quaedam haud absoluta aut contra- 
dictoria aut ambigua. Si quae huius generis repererit, audito sacrae ordi- 
nationis defensore, actorem aut testes, prout opus fuerit, iterum citet et, 
appositis interrogationibus, quae vel supplenda vel declaranda sunt, exqui- 
rat, aut etiam per testes ex officio inductos, suppleri vel declarari satagat. 

§ 3. Item antequam conclusioni annuat, sacrae ordinationis defensor 
actorum examen instituat, ut expendat utrum ea sint ulterius complenda 
ad normam harum regularum (cf. in Appendice n. XXV). 

70. — § 1. Clauso processu, sacrae ordinationis defensori acta omnia tra- 
dantur, qui suas animadversiones conficere debet, in primis animadvertens 
an regulae hucusque traditae in processus instructione observatae fue- 
rint, necne. 

§ 2. Deinde iudex, iuxta can. 1993 § 1, ad disciplinae tramiiem, pro- 
ferat sententiam de sacrae ordinationis vel saltem onerum eidem inhae- 
rentium validitate aut nullitate, prae oculis habito in hoc secundo casu 
canone 214; et quidem, non constituto trium iudicum tribunali collegiali 
requisito a can. 1576 § 1 n. 1 in processibus iudicialibus, ipse, qui processum 
instruxit, pronunciet de merito petitionis actoris, expositis rationibus tum 
iuris tum facti. 

Praeterea, si non ipse Episcopus sed alius vices gerens processum in- 
struxerit, hic det suum votum circa meritum quaestionis, quod votum 
addendum erit processui. 

§ 3. Neque iudex addere omittat parochorum attestationes de hone- 
state, religiositate et veridicitate testium; itemque per se de testibus sa- 
cerdotibus sacram Congregationem edoceat. Quo vero ad parochorum 
attestationes, si quid habeat quod animadvertat, referat. 

§ 4. Demum acta omnia una cum voto scripto Episcopi (can. 1985), 
vel, sede vacante, Vicarii Capitularis vel Administratoris Apostolici, vel 
alterius legitime Episcopi vices gerentis (can. 429 et 431), et defensoris 
sacrae ordinationis, transmittantur ad H. S. Congregationem. 

71. — Praesentes regulae in instruendis eiusmodi processibus semper 
erunt adamussim observandae, et si quando ab eis aequa ratio suadeat 
esse recedendum, iudex de hac re rationem reddat in actis, ut constet de 
inobservantiae causa. 

72. — His regulis obtemperatio Ordinariis potissimum committitur, 
et ad eos spectat a seipsis constituta tribunalia vigilare, ne ab iis deflectant. 
Ipsis propterea integrum erit, pro sua prudentia, quovis processus momento, 
acta examinare, consilia et monitiones officialibus dare, et eos, gravi de 

causa, ipso iudice subdelegato non excluso, audito sacrae ordinationis 
defensore, removere. Si quando his remediis fuerit locus, vel aliud secutum 
sit inconveniens, cum acta transmittuntur, de re Apostolica Sedes certior 
reddatur. 

73. —§ 1. Acta iudicialia, sive acta causae, sive acta processus (cf. can. 1642) 
transmittantur ad H. 8. C. in authentico exemplari, cum indice omnium 
actorum et ‘documentorum, ad normam can. 1644. 

§ 2. Quod si valde grave sit, sive ob necessarias expensas, sive alia de 
causa, exemplar authenticum ad H.S. C. transmittere, Curiae fas erit exhi- 
bere ipsa acta originalia, dummodo fuerint exarata latino, vel gallico, vel 
italo sermone, atque iis cautionibus adhibitis, quae pro locorum condi- 
tionibus suppetunt ad tutam documentorum transmissionem. 

74.-§1. Probe sciant et animadvertant Rimi locorum Ordinarii huius- 
modi causas «ex officio» pertractart tum penes dioecesanam Curiam, cum 
apud H. 8. C., quae procedit iuxta proprium stylum praehabitis solummodo 
Riiorum Consultorum votis. 

§ 2. Iidem locorum Ordinarii praeterea moneant actorem aliquam sum- 
mam, ad minus quingentarum libellarum, deponendam esse in arca ipsius 
8. C. pro expensis solvendis, antequam eidem transmittantur acta processus. 


Datum Romae, ex aedibus Sacrae Congregationis de disciplina 
Sacramentorum, die 9 Iunii 1931. 


- §8 M. Carp. Leaa, Ep. Tusculan., Praefectus. 


L. S. 
D. Jorio, Secretarius. 


{I 
APPENDIX seu FORMULAE * 


PRAECIPUORUM ACTORUM UTILITER ATQUE OPPORTUNE HIS IN CAUSIS 
ADHIBENDAE. 
I 


MONITUM 


Illud alte insidere debet in animo iudicis et testium ac praesertim partis 
declarationem nullitatis sacrae ordinationis vel onerum eidem inhaeren- 
_ tium postulantis, videlicet, si res aliter se habeat ac ab actore asseritur, 


1 Documenta in hac Appendice relata casum moderantur s. ordinis presbytéeratus; sed, 
congrua congruis referendo, eadem valere dicendum est etiam pro ceteris sacris ordinibus, 


Acta, vol. XXIII, n. 13. — 5-12-931. 

idest, si sacra ordinatio aut onera eidem adnexa in suo robore ac firmi- 
tate consistant, et veritas in processu non detegatur vel ex culpa aut 
oscitantia tribunalis, vel ex fraude aut desidia partis et testium, decla- 
rationem nullitatis forte pronunciatam, utpote suo fundamento destitutam, 
nullius esse valoris: quodsi nihilominus actor audeat se sacro vinculo 
solutum existimare atque ad saecularia vota transire, bene perspectum 
habeat se sacrilegiorum ac censurarum paene inextricabilibus vinculis im- 
plicari. Hoc proinde est sollemniter praemonendum ab ipso Exnio Episcopo 
(si ipse processum peragat, secus a Iudice instructore) antequam iusiu- 
randum praestetur, et animo reputandum ab omnibus, qui in his causis 
partem habent, praecipue eo momento quo a parte, a testibus, a peritis, 
respective, redduntur iuratae responsiones, attestationes, relationes. 


Il 
SUPPLEX LIBELLUS ACTORIS 
Beatissime Pater, 


N.N., filius..., conditione...,e dioecesi..., natus die..., domicilium ha- 
bens..., et munus modo exercens..., ad pedes Sanctitatis Vestrae humillime 
provolutus, quae sequuntur exponit. 

Annum agens... in Seminario ... collocatus fuit, ut studia... perageret. 
‘ Ibi manens, assiduis suasionibus, instigationibus contra suam volunta- 
tem, ut studia conficeret sacra, a parentibus impulsus fuit, ea ratione 
ut sacrum exinde susciperet presbyteratus ordinem. Quamvis ipse omnem 
moverit lapidem ut sacros ordines declinaret... importunis tamen preci- 
bus, suasionibus, instigationibus et minis... ad eosdem sacros ordines su- 
scipiendos coactus, hos suscepit invitus, quin coactioni obsistere potuerit. 

lisdem initis ordinibus, per annos... ipsos exercuit, munus gerens... quin 
tamen onerum susceptionem ratam habuerit uti par esset, bonumque 
exemplum praebuerit. Exinde sentiens se nullimode oneribus in sacra 
ordinatione susceptis satisfacere posse, de petenda declaratione nullitatis 
sacrae ordinationis vel onerum sacris ordinibus adnexorum ob allatas 
causas cogitavit. Ad hance autem nullitatem demonstrandam testium 
elenchum exhibet ». — [Hunc libellum, a 8. C. ad Ordinarium exinde trans- 
mittendum, actor particularibus circumstantiis, si opus fuerit, additis, 
fusius, nec tamen sobrietate posthabita, conficere poterit]. 

Et Deus, etc. 

Datum..., die... mense... anno... 


N. N. (Subscriptio facienda manu ipsius actoris). 

. ~ 


iil 


LITTERAE ORDINARIT AD 8. DE DISOIPLINA SACRAMENTORUM’ POST 
PERACTAM HUIUS IUSSU PRAEVIAM INQUISITIONEM CUM SUO VOTO. 


Eme ac Rme Domine, 

Transmitto ad Em. Vestram Reviham adnexum libellum et documenta 
ex praevia inquisitione habita circa petitionem sacerdotis V. N. Beatissimo 
Patri exhibitam, et fidem facio testes extraiudicialiter auditos fidem mereri. 
Mihi videtur easdem oratoris preces probabili fundamento inniti, saltem 
quod spectat onerum nullitatem, attentis circumstantiis antecedenti- 
bus... concomitantibus... et subsequentibus... assertam actoris coactio- 
nem in susceptis sacris ordinibus et ratihabitionis defectu. Mea proinde 
opinio haec est... 

Interim sacram Purpuram reverenter deosculor. 

Datum... ex Curia... die... N.N. 


[Hisce Ordinarii litteris receptis, 8. C. eidem praebere solet facultatem 
conficiendi iudiciali forma processum, sive etiam oeconomica forma, prouti 
circumstantiae requirunt, iuxta canonem 1993]. 


IV 


ACTUS SUBDELEGATIONIS PERACTAE AB ORDINARIO ET DEPUTATIONIS OFFI- 
CIALIUM. 


Cum Emus ac Revmus Dominus..., 8. R. E. Card. Praefectus S. C. 
de disciplina Sacramentorum, litteris datis die..., Nos instructos fecisset de 
mandato ab eadem S. C. Nobis commisso, ut processum conficiendum cure- 
mus ad normam iuris, servatis normis can. 1995 et seq., et Instructione 
a Sacra Congregatione die 9 Iunii 1931 edita pro asserta ab actore coa- 
ctione in susceptis sacris ordinibus, expresse addita potestate subdele- 
gandi; Nos per praesentes litteras ad eiusmodi processum conficiendum 
Iudicem subdelegamus Revmhum D. N., qui sese gerat in omnibus ad 
tramitem Codicis iuris canonici et iuxta citatam Instructionem, necnon 
iuxta peculiares normas pro hac causa datas ab eadem 8S. C. Simul autem 
eligimus ac deputamus: 

Defensorem sacrae ordinationis R. D. N. 

Actuarium R. D. N.... 

Datum... ex aedibus Nostris, die... mense... anno... 

N., Episcopus. 
L.  §. N., Cancellarius. 

[Si gravitas causae vel alia difficultas id suadeat, eodem decreto, vel in 
causae decursu, simili forma eliguntur, qui vice iudicis subdelegati funga- 
tur, necnon defensor sacrae ordinationis et actuarius substituti). 


v 
TRIBUNALIS CONSTITUTIO 


Dioecesis V. 
Nullitatis sacrae ordinationis vel onerum ei adnexorum 


Sessio I 

Anno Domini..., mense..., die..., hora.., in urbe..., in aedibus..., adsunt: 

Tudex subdelegatus Revihus D. 

Defensor sacrae ordinationis Rev. D. NV. 

Actuarius Rev. D. N. 

Revmus Iudex communicat: ; 

1) Litteras S. OC. de disciplina Sacr., datas die..., quibus Ordinario 
N. committitur instructio processus in causa nullitatis sacrae ordina- 
tionis, vel onerum in sacra ordinatione susceptorum a sacerdote NV. N. 

2) Litteras Revmi Ordinarii V., datas dié..., quibus (nisi ipse per se 
gerat suum munus) subdelegat officium iudicis eidem Revmo D. N.; nec 
non deputat alios officiales supra scriptos: videlicet ut defensorem sacrae 
ordinationis Rev. D. N....., et ut actuarium, Rev. D. NV. 

3) Supplicem libellum N -» pro instituendo processu. 

Tune Iudex instructor (nisi sit ipse Episcopus, cf. Regulas, n. 11) ac 
singuli ministri tribunalis iusiurandum praestant de suo cuiusque officio 
rite ac fideliter adimplendo et de secreto servando, formulis adhibitis quae 
exstant in Appendice Regularum S. C. (v. infra nn. VI, VII et VIII). 

Quibus peractis, Iudex decernit ut exemplar libelli allegetur actis inqui- 
sitionis, prout etiam praefatae litterae 8. C. et litterae subdelegationis 

Item Iudex constituit mensem... diem..., horam..., et aedes... pro tri- 
bunalis proximo conventu, in quo actor examini subiicietur, mandans ut 
idem citetur; ac D. VN. deputat ut cursorem, qui schedas citationis deferat. 

De hisce omnibus redacta est praesens relatio, quae subscribitur a 
Revino Iudice subdelegato et a ministris tribunalis. 


Loco, die, mense et anno ut supra. 
N., Tudex subdelegatus. 


N., Defensor sacrae ordinationis. 
N., Actuarius. 

VI 
IUSIURANDUM PRAESTANDUM A IUDICE SUBDELEGATO 


Ego N., a Reviho Dfio Ordinario V., subdelegatus iudex instructor (vel 
deputatus ut vices geram iudicis instructoris)in processu super nullitate sa- 
crae ordinationis vel onerum a sacerdote NV. susceptorum, iuro me officium 
iudicis instructoris rite ac fideliter impleturum, servatis, quantum per 
me fieri poterit, praescriptionibus Cod. iur. can., ac potissimum Regulis 
a 8. C. de disciplina Sacramentorum editis, quavis personarum acceptione 
posthabita, et secretum servaturum. Sic me Deus adiuvet, et haec sancta 
Dei Evangelia, quae manibus meis tango. 


VII 


TUSIURANDUM DEFENSORIS SACRAE ORDINATIONIS 


Ego N., a Revmo Domino Ordinario NV. defensor sacrae ordinationis 
legitime deputatus (vel defensor substitutus), pro instruendo processu su- 
per nullitate sacrae ordinationis vel onerum ei inhaerentium sac. NV. N., 
iuro me munus mihi collatum diligenter et incorrupte expleturum, iuxta 
praescriptiones Cod. iur. can. et Regulas a S. C. de disciplina Sacramen- 
torum editas; et omnia voce ac scriptis prolaturum, quae ad validitatem 
sacrae ordinationis huiusque onera tuenda, conferri poterunt, posthabito 
omni humano respectu, atque officii mei secretum religiose servaturum. 
Sic me Deus adiuvet, etc. 


vill 


IUSIURANDUM AB ALIS OFFICIALIBUS PRAESTANDUM 


Ego N., iuro me munus actuarii (sew actuarii substituti) in processu 
super nullitate sacrae ordinationis vel onerum ei inhaerentium sac. N. N. 
mihi ab Illmo et Revmo Domino Ordinario V. commissum, rite ac fide- 
liter, iuxta praescriptiones Cod. iur. can. atque Regulas 8. C. de disciplina 
Sacramentorum, in omnibus expleturum, et de rebus, quas ratione mei 
officii cognovero, secretum omnimode servaturum. Sic me Deus adiu- 
vet, ete. 


Ix 
DECRETUM PRO CITATIONE ACTORIS 


Anno Domini..., die... mensis..., in aedibus palatii episcopalis..., coram 
Revimo D. N. Iudice..., Rev. D. N. defensore sacrae ordinationis, meque 
infrascripto actuario ; 

Visis litteris Sacr. Congr. de disciplina Sacramentorum diei..., quibus 
Rmo Ordinario... facultas tribuitur conficiendi processum super nullitate 
sacrae ordinationis VN. N. vel onerum in sacra ordinatione susceptorum; 

Attentis litteris Revmi Ordinarii... diei..., quibus Revmum J. subde- 
legat ad eiusmodi processum instruendum; 

Idem Iudex subdelegatus, audito sacrae ordinationis defensore, ad exa- 
men actoris procedendum esse decrevit; ideoque dictum actorem citari 
mandat, ut compareat coram praefato Iudice, in aula sessionum huius sacri 
Tribunalis, in via..., Num..., anno..., mense..., die..., hora..., ué examen 
subeat in causa a se intenta. 

Simul nuncium dat defensori sacrae ordinationis ut ante praedictum 
diem exhibeat interrogatoria clausa et obsignata actori proponenda; 
atque ut examini loco, die et hora ut supra, intersit. 

Loco, die, mense et anno ut supra. , 


N., Iudex instructor. 
L. & 8. N., Actuarius. 


[De his quae mandat et iubet iudex, in actis actuarius referat; et hoc 
semel pro semper advertisse sufficiat. 

Similiter, mutatis mutandis, conficitur decretum pro citationibus testium. 

Insuper iudex mandat, ut interea a parocho actoris, ac testium qui sunt 
excutiendi, sin minus a Curia, exquirantur litterae testimoniales seu docu- 
menta, quibus, accuratiofe, quo fieri possit, modo et sub secreto, signifi- 
centur notae de honestate, religione et veracitate ipsius actoris ac testium, 
necnon alia referantur, quae necessaria et opportuna ad eorumdem depo- 
sitiones aestimandas videantur]. 


x 
LITTERAE IUDICIS AD PAROCHUM ACTORIS PRO INFORMATIONE SUPER PRO- 


BITATE ET CREDIBILITATE IPSIUS ET TESTIUM. 
(Sub secreto) 


Cum ex facultate S. C.de disciplina Sacramentorum diei..., mensis... 
atque anni... et ex subdelegatione Revmi Ordinarii huius dioecesis, in 
hoc Tribunali instruatur causa super nullitate sacrae ordinationis vel 
onerum in sacra ordinatione susceptorum a sac. VN. N., necesse est, ad 
normam Regularum eiusdem 8. C. diei 9 Iunii 1931, ut sedulo investigetur 
et legitimum testimonium praebeatur de eiusdem ac testium qui indu- 
cuntur credibilitate. 

Quapropter infrascriptus Iudex instructor in eadem causa, praesenti- 
bus mandat R. D. NV. parocho, ut pro pastoralis sui officii sanctitate et 
sollicitudine, ad rem accurate inquirat, et distincte huic Tribunali significet 
notas de religione et honestate dicti sacerdotis ac testium qui inducuntur, 
videlicet...: an praecepta religionis adimpleant, an bonis moribus sint im- 
buti, qua fama gaudeant, et an eis credi debeat, etiam cum deponunt de 
rebus, quae ipsorum intersunt. 

Insuper, pro sua prudentia, idem parochus referre velit de omnibus aliis, 
quae ad ipsius actoris ac testium depositiones rite aestimandas necessaria 
et opportuna videantur, ita ut plenum testimonium ad praefatam Sacram 
Congregationem transmitti possit, circa rem de qua iudicium instituitur. 

Quod si testes vel aliqui eorum non fuerint cogniti, opportunas inqui- 
sitiones peragat, ope sacerdotum ecclesiae paroeciali addictorum, vel 
alius prudentis personae sibi bene visae, et quidem sub secreto, sed ita, — 
ut congruae et certae notitiae colligantur. 


Datum ex aedibus... die... mense... anno... 
N., Iudex instructor. 


L. 8. N., Actuarius. 


[Si testes et actor in diversis paroeciis commorentur, horum parochi 
sunt rogandi. 

Quod si actor ac testes, potiusquam ubi in praesentiarum degunt, 
alia in paroecia magis cogniti fuerint, informationes ab illo parocho opus 
est exquirere, vel etiam ab utroque parocho utriusque commorationis. 

Quoad etiam peritos, si quidem eis opus erit, et ipsi probitatem quidem 
et credibilitatem praeseferre debent ac proinde etiam testimonium erit 
exquirendum de fide eis praestanda]. 


xI 
INFORMATIO PAROCHI 
(Specimen responsionis a parocho dandae, si informationes sint respe- 


etive actori aut testibus favorabiles, factis in textu litterarum necessariis 
mutationibus, pro subiecta materia). 


Quod attinet ad informationes a Revmo Iudice instructore in causa... 
expetitas litteris diei..., infrascriptus parochus Ecclesiae N. pro suo munere 
respondet, se V., actorem, in finibus huius paroeciae commorantem, plu- 
ribus abhine annis cognitum habere; ac praesentibus litteris (quatenus 
sibi constiterit), spondet eumdem religione et honestis moribus imbutum 
esse, ac bona existimatione gaudere, ita ut de veritate in testimonio per- 

hibendo dubitari nequeat [vel etiam, iis dotibus deficientibus, talis sit, ut 
mendacio haud obnoxius existimetur]. Quibus attentis, actor incapax 
periurii putatur, et. credibilis apparet quoad assertiones suas. Ceterum cum 
idem parochus, occasione porrecti libelli pro huius causae introductione, 
rogatus a Revmo Ordinario, investigationes peregerit, et cum praefato 
sacerdote colloquutus fuerit, censuit eumdem sincerum et veridicum esse. 

In fidem. 

Ex paroecia..., die... mense... anno... 


L. 8. 


[Ex adverso, si informationes non sint favorabiles, parochus iis utatur 
verbis, quae @ veritate minime deflectant, quaeque prudentia pro diversis 
casibus suggeret. 

Si parochus actorem vel testes vel peritos non probe noverit, neque. 
certas de iisdem informationes aliunde, pro sua conscientia, colligere queat, 
idipsum iudicem in sua responsione, adductis rationibus, aperte doceat. 

Tudex autem tune alias personas probas.et apprime instructas, per se 
rogabit, vel, si ita censuerit, per Ordinarium informationes ad rem exquiret], 


N., Parochus, 


XII 


LITTERAE IUDICIS AD ORDINARIUM (QUOTIES HIO NON SIT IUDEX, ET EIUS 
OPERA UTILITER POSTULETUR) PRO EXQUIRENDIS INFORMATIONIBUS. 


Ilhe ac Revihe Domine, 


In causa nullitatis sacrae ordinationis vel onerum eidem adnexorum 
N.N., quae ex subdelegatione facta ab A. T. die..., in hoc Tribunali instrui- 
tur, cum parochus actoris (vel testiwm... vel peritorum...) apposite rogatus, 
responderit se eum (vel testes... vel peritos...) haud bene cognitum sibi habere, 
neque informationes tuto haurire aliunde posse, et hoc Tribunal eiusmodi 
informationes ex aliis fontibus excipere non potuerit; A. T., pro sua ampliore 
auctoritate et rerum ac personarum cognitione, dignetur directe inquirere 
de religione, honestate et veracitate actoris. (vel testiwm vel peritorum), 
ita ut depositiones seu relationes tuto aestimari valeant. 

Interim, etc. 

Datum..., die... mense... anno... Addictissimus famulus 


N., Iudex subdelegatus. 
L. ® 8. N., Actuarius. 

LITTERAE ORDINARIL AD ALIENAE DIOECESIS IUDICEM UT EXTRAORDINA- 

RIAE INFORMATIONES COLLIGANTUR. 

(Sub secreto) 
Iilme ac Revme Domine, 

Cum ex facultate S. Congr. de disciplina Sacramentorum, in hoc dioece- 
sano Tribunali, ad instantiam sacerdotis V., instruatur causa super nulli- 
tate eius sacrae ordinationis vel onerum eidem inhaerentium, cumque 
Nobis non satis constiterit de religione et probitate vitae, nec non de per- 
sonarum ac rerum adiunctis, et contra noverimus tibi praefatum sacerdo- 
tem (vel testis aut periti personam) cognitum esse, praesentibus te litteris 
rogamus ut, pro caritate et obsequio, quibus erga Ecclesiam praestas, 
velis Nobis accuratas et distinctas praebere notitias, secreti lege quidem 
interposita, de religiositate, honestate et veracitate dicti sacerdotis (vel testis 
vel periti), praesertim in iudiciali et iurata relatione circa assertum... 
(v. g.) metum, ita ut dignoscatur utrum in re tanti momenti fide dignus 
habendus sit necne. 

Interim etc. 


Datum..., die... mense... anno... 
N., Ordinarius. 


L. & 8. N., Cancellarius. 


XIV 


CITATIO ACTORIS 


De mandato Revmi N., Iudicis instructoris in processu de nullitate sa- 
erae ordinationis vel onerum eidem inhaerentium, actor NV. N. in causa, 
personaliter compareat coram praefato Iudice, in aula sessionum huius 
s. Tribunalis, in via..., numM..., anno..., mense..., die..., hora..., ut iura- 
tum examen subeat in causa a se intenta. 


Datum..., ex aedibus..., die... mense... anno... 
N., Tudex. 


L. BS. N., Actuarius. 


[Eiusmodi citationis fiunt duo exemplaria, quorum unum traditur cur- 
sori remittendum actori, iuxta praescriptum can. 1717; alterum asservatur 
in actis et in calce eiusdem cursor refert ea quae peregif]. 

XV 


RELATIO INTIMATIONIS A CURSORE PERACTAE FACIENDA IN EXEMPLARI 
IN ACTIS ASSERVATO. 


Refero me infrascriptum deputatum cursorem Revmae Curiae Epi- 
scopalis V., hodie intimasse et reliquisse authenticum exemplar citationis 
sacerdoti NV. N., in ipsius domicilio, via..., num..., tradendo praefatum 
exemplar manibus eiusdem (vel personas de eius familia aut famulatu) 
et ad normam can. 1721. 

In fidem, etc. Die... mense... anno... 

N., Cursor deputatus. 

[Similiter exaratur scheda citatoria et fit relatio intimationis pro aliis 
in ius vocandis]. 


XVI 


DEFENSOR 8S. ORDINATIONIS EXHIBET INTERROGATORIA ACTORI PROPO- 
NENDA. 


Infrascriptus N., in causa nullitatis sacrae ordinationis vel onerum 
eidem inhaerentium, defensor vinculi legitime deputatus, exhibet sequentia 
interrogatoria, clausa et obsignata et nonnisi in actu_examinis a Iudice 
aperienda, atque instat ut super iisdem examinetur actor V., in causa ase 
intenta, servata forma a iure statuta; alioquin protestatur, etc. 

Haec cum facultate alia addendi, delendi, corrigendi, etc. 


Datum..., die... mense... anno... 
N., Defensor sacrae ordinationis. 


[Item exhibentur interrogatoria pro examine testium ac peritorum]. 


XVII 


IUSIURANDUM PRAESTANDUM AB ACTORE AC TESTIBUS DE VERITATE 
DICENDA. ; 


[Iudex gravibus verbis actorem ac testes antea moneat de sanctitate 
iurisiurandi et de gravissimo delicto quod admittunt peieratores ostendens 
peculiarem qualitatem iurisiurandi in subiecta materia, et periurit funestis- 
simos effectus, et, prout personae qualitas ferat, si ipse opportunum ducat, 
commonefaciat de poenis, quibus periurii noxii fiunt in foro Ecclesiae, 
quaeque recoluntur in cap. VII Regularum sub n. 31]. 

[Deinceps iudex actorem vel testem alloquitur]: 


| 

Velis invocare Nomen divinum in testem veritatis, tactis sanctis Evan- 
geliis, sequenti formula: 

Ego N. iuro me totam ac solam veritatem dicturum, tam super articu- 
lis, quam super re universa, prout eamdem veritatem coram Deo et con- 
scientia compertam habeo, et plene ac fideliter ipsam expositurum, quin 
aliquid addam, omittam vel immutem. Sic me Deus adiuvet, etc. 


XVIII 


EXAMEN ACTORIS 


Sessio... 
In Dei nomine. Amen 


Anno Domini..., mense..., die..., hora..., in urbe..., in aedibus..., coram, . 
R. D. N., Indice subdelegato, adstantibus R. D. N., defensore sacrae ordi- 
nationis, et infrascripto actuario, comparuit D. N., actor in causa receptae 
sacrae ordinationis, pro hac die et hora rite citatus. 

Iudex eumdem in primis monet, quod in re tanti ponderis, quoties 
ea quae adducuntur haud veritati sunt consentanea, declaratio nullitatis 
sacrae ordinationis vel onerum huic adnexorum taliter obtenta, nullum 
sortitur effectum (iuxta Monitum in Appendice relatum n. I); deinde 
iusiurandum ab actore petit et accipit iuxta modum et formulam prae- 
scriptam (prout sub n. XVII). 

Deinceps, postulante defensore sacrae Tudex schedam, 
quam idem defensor clausam exhibuerat, continentem interrogatoria ora- 
tori proponenda, reserat, et statim procedit, iuxta eadem interrogatoria, . 
ad examen actoris, qui ad singulas quaestiones respondet ex ordine, ut 
sequitur. 

Interrogationes generales 

Iudex actorem interroget circa suum nomen, cognomen, nomen pa- 
rentum, aetatem, conditionem familiae, dioecesim, cui inscriptus est, 
domicilium (urbem, viam, paroeciam), et locum hodiernae commorationis. 

Tum Iudex mandat actuario ut legat, pro norma actoris, nomina iudi- 
cis et ministrorum tribunalis. 

Deinde prosequitur: 

Interrogationes particulares actori faciendae 
1. Utrum confirmet necne supplicem exhibitum libellum in singulis 


partibus? 
2. Ubinam studia peregerit, et an in Seminarium ingressus sit libera 

voluntate; qua aetate, quo ‘empore, quamdiu in ipso permanserit, et an 
propositum revera haud habuerit statum clericalem ineundi. 

3. Quaenam fuerit causa incitamenterum, saevitiarum, vel coactionis, 
pro eodem clericali amplectendo statu, et a quibus incitamenta, saevitias, 
vel coactionem passus sit. 

4. Quinam fuerint specifici actus eorumdem incitamentorum et coa- 
ctionis, praesertim tempore proximo sacrae ordinationi. 

5. Quaenam indoles parentum et sua. 

6. Quaenam ipse peregerit ut coactionem vitaret per se, et an opera 
aliorum ad hune finem sit usus, et quinam isti. © 

7. Num in Seminario degens, studiis theologalibus libenter operam 
dederit et an fuerit impeditus quominus alia studia perageret, et a 
quibus. 

8. Num sive in Seminario sive extra defectum suae voluntatis 
pro suscipiendis sacris ordinibus, vel aversionem patefecerit, quando et 
quibus. 

9. An ipse, deficiente voluntate sacros suscipiendi ordines, id Seminarii 
Superioribus, Ordinario, vel spiritus moderatori (qui tamen eius confessa- 
rius non fuerit) manifestaverit, et quatenus negative, cur suam contrariam 
voluntatem ei non significaverit: quinam iste fuerit. 

10. Quando accesserit ad sacrum ordinem subdiaconatus, diaconatus 
et presbyteratus; qualem revera interius habuerit animum in actu sacrae 
ordinationis; et an communis iucunditatis tunc particeps fuerit. 

11. An officium recitaverit divinum, et Missam celebraverit, vel etiam 
alio modo sacrum ministerium exercuerit. 

12. Num contentiones adfuerint, et quales in specie, inter ipsum et 
parentes, aliosque, qui eum impellere potuerint ad suscipiendos sacros 
ordines, et num notae in loco ubi idem degebat, et quinam sint qui eas 
confirmare valeant. 

13. Num ipsi etiam nota fuerint ante sacrorum ordinum susceptionem 
onera eis inhaerentia, ac praecipue quae coelibatus lex exigat. 

14. Quomodo sese gesserit post sacerdotium initum, et quae ministerii 
officia peregerit, quoties, quomodo, quanto tempore, et quibus in locis. 

15. Num sacri ministerii exercitio rata habere sacrae ordinationis onera 
intenderit. An sibi praesto sint documenta exhibenda, uti litterae a paren- 
tibus vel ab aliis scriptae ante susceptos sacros ordines, ad confirmandam 
illatam coactionem. 

16. Quosnam alios testes ipse praeter exhibitos in elencho inducat 
sive consanguineos, sive affines, sive familiares, vel extraneos, qui de 
cunctis circumstantiis certiores facti, plene et sincere referre possint. 


| 

17. An unquam contra sacram ordinationem et huius adnexa onera 
reclamaverit; et unde factum sit ut causae introductionem aut continua- 
tionem ad haec usque tempora distulerit. 

[Exinde contestationes peragendae, si opus erit, inter ea quae actor 
asseruit, atque illa quae ipse in supplici libello retulit]. 

. Absoluto examine, de mandato Iudicis integra depositio clara voce 
legitur actori, et Iudex eumdem interrogat: 
An habeat aliquid addendum, supprimendum, corrigendum, variandum!? 
Dein petitur ut praestetur iusiurandum de veritate dictorum et de se- 
creto servando, iuxta formam (cf. infra n. XIX). 
Ac, praestito iureiurando, subscribunt actor, iudex, defensor vinculi 
et actuarius. 
N., Actor. 
N., Iudex instructor. 

L. BS. N., Defensor sacrae ordinationis. 
N., Actuarius. 


[Adnotatio. — Quoties alicuius sacerdotis sacra peracta sit ordinatio post 
Instructionem, quae a Sacra Congregatione de Sacramentis edita fuit 27 De- 
cembris 1930, idemque contendat se gravi coactum metu sacros suscepisse 
ordines, ea ordinato erunt obiicienda, quae de pandita ab ipso voluntate 
iurata et scripta declaratione confirmavit. Ii pariter erunt interrogandi, qui 
examinibus adfuere, iudiciumque pro sacra actoris ordinatione emiserunt]. 


XIX 


IUSIURANDUM DE VERITATE DICTORUM ET DE SECRETO SERVANDO 


: Ego WN. iuro me solam ac totam veritatem dixisse, et nunquam, ante- 
quam praesens causa penitus absolvatur, evulgaturum sive propositas 
interrogationes, sive responsiones datas. Sic me Deus adiuvet, etc. 
xx 


IUSIURANDUM AB INTERPRETE PRAESTANDUM 


Ego N., a Revmo Iudice in processu super nullitate sacrae ordinationis 
vel onerum eidem inhaerentium sacerdotis VY. N. deputatus interpres, iuro 
me dictum munus fideliter impleturum, acta et documenta processus de 
verbo ad verbum diligenter et adamussim reddendo, ac simul secretum de 
omnibus quae in processu acceperim, servaturum. Sic me Deus adiu- 
vet, ete. 


486 Acta Apostolicae Sedis - Commentarium Offciale 


TUDICIALE EXAMEN PARENTUM ACTORIS 


[Cum praeterea super iis, quae actor in suo examine deposuit, sit ex testi- 
bus, quos iudex satis instructos reputaverit, percontandum, ut exinde illius 
assertiones aut confirment, aut corrigant, aut respuant, referantque utrum 
facta asserta sibi sint nota, formali examini, adstante sacrae ordinationis 
defensore, erunt ipsi subiiciendi, atque in primis parentes et affines actoris, 
@ quibus haec erunt exquirenda, praehabito iuramento ac delato monito, 
de quo in Appendice n. J]. 

1. Interrogandus pater, vel mater, circa nomen, cognomen, originem, 
aetatem, religionem, conditionem familiae, et domicilium. 

2. Quot filios et filias genuerint: quae fuerit indoles actoris et quae 
exstiterit eius propensio ad clericalem ineundam vitam. 

3. Num ipsi eum impulerint ad eumdem finem ut Seminarium ingrede- 
retur, quamvis contrariam suam voluntatem patefecerit. 

4. Quomodo ipsum illexerint ut sacrae theologiae studiis incumberet, 
et ad sacros ordines accederet. 

5. Quaenam fuerint adhibitae ab ipsis sollicitationes, instigationes, vel 
minae, et quoties: an istae usque ad sacram ordinationem fuerint productae. 

6. Num ipsi aliorum etiam operam adhibuerint ad flectendam filii 
voluntatem pro ineundo sacerdotio; quinam exstent; .et quaenam ad 
hune finem experti sint. 

7. Num certiores facti fuerint ab aliquo de voluntatis defectu filii, et 
quinam hi sint; an pertinaciter impulerint eum; an a filio scriptis de vo- 
luntatis carentia edocti fuerint; an eadem servent, quo casu ea exhibeant. 

8. Num ipsi Seminarii superiores vel ipsum Episcopum sollicitare stu- 
duerint et quomodo, ut filius in sacerdotium reciperetur; et an sciant 
excommunicatione ipso facto plecti feos, qui quoquo modo filios ad sacros 
ordines suscipiendos cogant iuxta can. 2352. 

9. Num sacra properante ordinatione filius contrariam suam volunta- 
tem manifestaverit et quomodo. 

10. Num eidem renuenti ad sacros ordines accedere restiterint et 
quomodo. 

11. Quaenam ipse in sacra ordinatione signa praebuerit, an scilicet lae- 
titiae vel displicentiae; et quaenam indicia pariter ostenderit post peracta 
primitus solemnia, laetantibus aliis. 

12. Num ipse postea, susceptis sacris ordinibus, acquieverit, vel negli- 
gens in sacro ministerio exercendo exstiterit, Missam litare vel officium re- 
citare omittens, atque aversionem in his ostenderit. 

13. Num profano more vitam degere coeperit, aliisque studiis incubuerit. 

14. Num ipsi minas eidem ante sacrorum ordinum susceptionem illatas, 
videlicet exheredationis, derelictionis, eiectionis e domo et eiusmodi, 
exsecutioni mandaverint vel exsecutioni mandare intenderint. 

15. Num pravam aliquam consuetudinem fovere coeperit ordinatus sive 
ante sive post sacram ordinationem susceptam, et usque dum in sacerdotio 
permanserit. 

16. Num sacrum ministerium exercuerit timore ipsorum pressus, quo- 
modo, et quanto tempore. 

17. An in familia infirmitatis alicuius indicia sive mentis sive pravorum 
morum adfuerint, atque an aliquid adsit, quod atavismum redoleat. 

18. [Heic contestationes, si opus fuerit, peragendae erunt inter ea quae 
actor asseruit, atque illa quae a parentibus fuere prolata, si dissona ipso- 
rum testimonia appareant]. 

19. An ordinum sacrorum exercitio ratam ipse habere intenderit sacram 
ordinationem; et cur in eodem exercitio perrexerit. 

20. His absolutis interrogationibus, ad plene suum absolvendum munus, 
alias iudex ex officio interrogationes peragat, ab expletis responsionibus 
eruendas. 

Absoluto examine, etc. uti in n. XVIII. 


XXII 


DECRETUM CITATIONIS TESTIUM AB ACTORE INDUCTORUM 


Revmus N., Iudex instructor in causa..., audito sacrae ordinationis de- 
fensore, testes ab actore inductos, examini iudiciali subiici mandat, et ideo 
ad rem citari videlicet: 

1. N. (patrem eiusdem actoris). 

. N. (matrem, etc.). 


Mense.., ANNO... N., Iudex instructor. 
N., Actuarius. 


[Praeter autem testes ab actore inductos, necesse prorsus est alios ex 
officio induci. 

Alligentur litterae testimoniales, quae obtentae sint circa testium 
excutiendorum fidem et probitatem. 

Fiant schedae citatoriae, uti in causis matrimonialibus, mutatis mu- 
tandis, et similiter fiat intimatio]. 


XXIII 
IUDICIALE EXAMEN TESTIS N., AB ACTORE INDUCTI 
Sessio... 


Servantur formae ut pro examine actoris. Iudex testi defert monitum, 
de quo in Appendice n. I, ac iusiurandum, iuxta formulam sub n. XVII, et 
reserat schedam exhibitam clausam a defensore, et continentem interroga- 
toria, quae deinde proponit. 

Ad generalia: 1. Testis interrogatur circa nomen, cognomen, nomen 
parentum, originem, aetatem, religionem, conditionem, domicilium (ur- 
bem, viam, paroeciam), locum hodiernae commorationis. 

2. An sit consanguineus vel affinis actoris, et quo gradu. 

3. Quo ex tempore, qua occasione et quomodo noverit actorem. 

4. Quaenam sit ipsius indoles et an mereatur fidem in iis quae ipse 
protulit. 

5. Quinam fuerint mores eiusdem et propensiones ad studia. 

6. Num ab eo edoctus fuerit, et quando, ipsum coactionem a parenti- 
bus vel ab aliis passum esse. : } 

7. An parentes ipsos testis noverit, horum conditionem, artem quam 
exercent et exploratam habuerit eorum indolem et agendi rationem erga 
actorem. 

8. An in Seminario degens actor, pietatis indicia exhibuerit et ad 
sacram confessionem et sacram Synaxim saepe et devote accesserit. 

9. Num ad sacros peragendos ritus se proclivem exhibuerit. 

10. Quibus potissimum studiis in Seminario fuerit deditus; num inhone- 
stos sermones proferre solitus fuerit. 

11. Num ad sacra exercenda ministeria alienum se praebuerit, et con- 
trariam voluntatem ostenderit in suscipiendis sacris ordinibus. 

12. Quaenam ipse peregerit ut eos vitaret. 

13. Num in Seminario commorans demissionem et obsequium superio- 


ribus exhibuerit. 

14. Num familiaritates inhonestas foverit, scripta exaraverit minus 
honestati consona, et clericalem habitum invite gestare visus sit. 

15. Num pravis perlegendis libris fuerit deditus, sacraque studia negle- 
xerit seu fastidiverit. 

16. Num, in loquendo, de Ecclesia eiusque doctrina ac de ipsius recto- 
ribus detraxerit. 

17. Num in Seminario punitionibus ob pravam ipsius agendi rationem 
fuerit affectus; vel alios ad prava illexerit. 

18. Num ad profana capienda oblectamenta se pronum manifestaverit, 
iis posthabitis, quae ad pietatem fovendam inserviunt. 

19. Quaenam sit publica de ipsius vocatione opinio. 

20. Num per se vel ab aliis testis sciverit parentes eum ad sacerdotium 
ineundum coegisse, quando, quanam de causa, et quinam hi sint. 

21. An circumstantias noscat de illata coactione et quaenam fuerint. 

22. An revera parentes talis fuerint severitatis, ut merito timeri posset 
ipsos minas esse exsecuturos, et an actor indolis adeo timidae et pusillanimis 
exstiterit, ut eiusmodi minis aut saevitiis deterritus, ad sacros ordines, gravi 
metu coactus, accesserit, quin eas vitare potuerit. 

23. An ordinationis sacrae tempore ipsum moerentem aspexerit et 
quomodo. 

24. An ex ipso sciverit ante sacram ordinationem eundem fore huic 
consensum suum denegaturum. 

25. An in sacra ordinatione vel ea expleta, iucunditatis vel moestitiae 
indicia praebuerit. 

26. An testis quaedam habeat documenta scripta eiusmodi coa- 
ctionem onerumque ratihabitionem confirmantia et an sciat revera acto- 
rem per exercitium ordinis tacite voluisse obligationibus clericalibus se 
subiicere. 

27. Quaenam sit modo agendi ratio actoris. 

Exinde iudex integram depositionem peractam ab actore, qui testem 
induxit, eidem testi legi iubeat ac petat: 

28. An asserta in ea depositione veritati respondere in omnibus cen- 
seat, utrum eadem ex scientia propria perspecta habeat, an potius ex 
suggestione actoris et utrum facta ab eo asserta sint nota aliis, et quinam 
hi sint. 

29. An testis habeat aliquid addendum, supprimendum, corrigendum, 
variandum. 

30. Iudex testi alias interrogationes praeter supra allatas proponere 
poterit, si rerum adiuncta id requirant. 

Quod si iudici non videatur opportunum integram legi actoris deposi- 
tionem, se gerat iuxta Regulas n. 51 § 2. 

Dein testi leguntur depositiones ab ipso viva voce prolatae, quas 
scripto. redegit, ac ulterius rogatur: 

. An haec relatio responsiones redditas plene complectatur. 


Acta, vol. XXIII, n. 13. — 5-12-9381. 

- 32. Petitur ut praestetur iusiurandum de veritate dictorum et de secreto 
baat iuxta formam (ef. supra n. XIX). 
Ac praestito iureiurando, subscribunt testis, index, defensor sacrae ordi- 
nationis et actuarius. 
N., Testis. 
N., Iudex instructor. 
L. BS. N., Defensor sacrae ordinationis. 
Actuarius. 


[Simili modo agendum est quoad ceteros testes qui producuntur vel ad 
instantiam actoris, vel ex officio, praesertim si in instructione processus 
appareat adesse aliquem vel aliquos de re bene edoctos: tunc enim iudex - 
eos citari curabit ut examini subiiciantur, eadem servata methodo]. 


XXIV 


ORALE EXAMEN PERITI 


Anno, ete., coram Indice, etc., etc., ‘comparuit D. N., ete. 
(ut in aliis sessionibus). 

Iudex instructor, perito defert monitum, de quo in Appendice n. I, 
iusiurandum de veritate dicenda et de secreto servando, ac dein reserat 
schedam obsignatam, ubi continentur articuli concinnati a defensore sacrae 
ordinationis, quos iste praesertim eruerit ex relationibus ab iisdem peritis 
scripto antea exhibitis, iuxta generales et peculiares circumstantias et dif- 
ficultates, quae in actu inspectionis sunt quidem animadvertendae. 

Praemissis interrogationibus generalibus, iudex articulos perito delert, 
qui esse poterunt ut infra, quibus ex officio alios, prout casus ferat, 
adiicere debet, attentis etiam dubiis et ambiguitatibus, quae ex ipso inter- 
rogatorio emerserint. 

1. An perito aliqua sit necessitudo cum actore. 

- 2. Quonam tempore et quomodo eum noverit. 

3. An confirmet per omnes partes relationem, quam de medicali examine 
scripto exaravit. 

4. Anineadem relatione aliquid addendum habeat, vel corrigendum, 
vel mutandum. 

5. An peritus tum een examen tum etiam relationem seorsim ab 
altero perito, si exstet, confecerit. 

6. Quanam via et ratione peritus in peragendo medicali examine e pro- 
cesserit. 

7. An actor aliquo morbo hereditario vel defectu laboraverit, qui 
influxum habere potuerit in errata electione status; et utrum curari 
queat, an non. 

8. Quidnam peritus perspexerit de actoris temperamento et de statu 
psychico. 

9. (Si casus ferat): Quomodo conciliari possit sententia periti cum 
contraria opinione alterius periti vel doctoris. | 

[Nota. Relationes a medicis confectas iudex alterius peritioris examini 
subiicere poterit, si id opportunum existimaverit]. 

10. An, praemissa lectione depositionis, peritus aliquid habeat adden- 
‘dum, demendum, corrigendum, vel mutandum. 

Praestito iureiurando de veritate dictorum et de secreto servando, 
sequuntur subscriptiones, ut de more. 

Absoluta processus instructione, iudex, nisi opportunum duxerit acto- 
rem vel alium e testibus ad novum examen revocare contestationes pera- 
gendi causa, alliget in processu informationes parochi aut alterius idoneae 
personae attestationem de fide, quam actor et singuli testes merentur. 


XXV 


CONCLUSIO INSTRUCTIONIS PROCESSUS 


In processu super nullitate sacrae ordinationis vel onerum sacris ordi- 
nibus inhaerentium sacerdotis NV. N., 

* Interrogatis tum actore tum testibus, qui responderunt se nihil aliud 
habere quod deducant; tum defensore sacrae ordinationis, qui declaravit 
sibi nihil amplius inquirendum superesse; ° 

Perpensis omnibus actis, partium, testium ac peritorum depositionibus, 
relationibus et adnexis documentis; 

Cum causa, attentis personarum ac rerum adiunctis, satis instructa sit, 
Iudex decernit clausam esse instructionem processus, et omnia acta, in 
authentico exemplari, una cum voto seripto Exmi ac Revmi Episcopi, et 
defensoris sacrae ordinationis animadversionibus ac sententia, transmit- 
tenda esse ad S. Congregationem de disciplina Sacramentorum. 

Ex aedibus..., die... 


N -» Ludex. 
L. 8. N., Aetuarius. 

XXVI 


TESTIFICATIO DE AUTHENTICITATE EXEMPLARIS ACTORUM 


Facta collatione praesentis actorum exemplaris cum omnibus actis et 
documentis originalibus exsistentibus in archivo huius Tribunalis, testor 
ego infrascriptus constare de fideli transcriptione et integritate eiusdem 
exemplaris, quod transmittitur ad S. C. de disciplina Sacramentorum. 

Datum... die... In fidem, ete. 


~ 


N., Tudex. 
L. S. N., Actuarius. 


ADNOTANDA 


Curent Revmi Ordinarii ne sive praevia inquisitio, quae ab hac Sacra 
Congregatione expeti primum solet, sive confectio processus canonici, 
qui ab ea in his causis exinde iubetur, diutius differantur. Saepe enim 
contingere solet, ut, ob nimiam in eodem praesertim peragendo processu 
cunctationem, testes diem obeant supremum, ac proinde magni momenti 
probationes deficiant, maximo cum detrimento causae: etenim actori ipso 
naturali iure competit, argumentis, quae proferre potest assertum ab eo 
intentionis defectum aut illatam coactionem aliudve vitium. consensum 
afficiens in susceptis sacris ordinibus probare, ut ab oneribus hisce ad- 
nexis solvatur. - In transmittendis autem ad hance Sacram Congrega- 
tionem processus actis, haud profecto necesse erit omnia et singula 
transcribere, quae in originalibus actis fuere iuxta traditas regulas inserta, 
eum sufficiat ut Revmi Ordinarii in exhibenda scripta relatione seu voto, 
referant de rite constituto tribunali inxta praestitutas normas, de citatio- 
nibus rite peractis, de praestito ab efformantibus tribunal atque a parte et 
testibus iuramento, et de fide istis praestanda; quin proinde singula, 
quae in singulis sessionibus habita fuere, in exemplari transcribantur 
actorum, ne tempus inutiliter teratur, impensaeque augeantur, modo 
interrogatoria et testimonia integre sint transcripta, aliaque documenta 
causam attingentia referantur, addito indice actorum. Nec ab Actuario 
ipse scribendi modus negligatur, iuxta can. 1644 §3, ut facile in actis 
adducta legi possint — quin proinde plus aequo in iisdem perlegendis ob 
deformes litteras, tempus insumatur, neve ambiguitatibus locus fiat — 


atque ideo ab adeuntibus S. Sedem honor huie debitus etiam in scribendo 


servetur. 

Apostolicae Sedis,, Commen- | nati, ai quali scade Vabbona- | mient fnlt on décembre iggi, 


tatione ut alteram ex fasci- | namento seno pure. pregati leur abeasoment, cavever. In 
mittant, vel numeros desi-| con Ia quale: ricevono il fa- | vent les fascicules, 6u. reco. 
socil iterum rogantur. meri che procedone if nome, | dent leur nem. 


tarium officiale sunt pacti, mento col prossime mese di | et qui désireraient Je renon- 
quibas monse decembr! 1931 | che vogtiono | veler, sout 

subnotandl voléatas est. ut.| Timmovarlo, di farlo al pit | plus afin qu'll alt pas’ 
quam primum. subscribant presto possibile, affinché non | de retard dans Venvol des 
rogantur; ne fisdem ullam | loro ritardata la spedi- fascicules de 1932, 
missio pro anno1g3atasciculo- zione dei fascicoli del 1932, | née, 
rum, yolumen XXIV comple- | anno XXIV, volume XXIV. 


| Ns sont également de 
In renovanda vero subno-| Nel rinnovare i} loro abbo- vetlel? 


culorum’ schedulis externis | di volerci inviare. Ia fascetta | sous laquelle tls regal 
gnent nomini ipsi praeposi- | scicolo, ovvero ricopiare{ nu- | pier les numéros_ qui préce- ' 


‘Pro Italia, bib. Bxtra Italiam, ét. 


Pro alia: Lib. Extra Italiam: ‘Unins fascicoli: L 350° 


ix 
> 


et Missae in Nativitate Domini, cum cata, iuzta otdinem 


Fr. Pampranco 0. 8. A. ‘MONITA ‘SANCTI avausrint, 


Doctoris Ecclesiae, usuil sacerdotum, clericorum ‘ac christifides< fe 


metto, in-16° di pp. xi-136 ¢ tre moduli. Legato in tela . ‘600-6 

Yenennt Romae. apud., Administrationam Officials “Ace 

‘PRAEPARATIO AD MISSAM  GRATIARUM. | 


‘ORDO DIVINI OFFICH recitandl sacrique 


bratas, sive celebrandas. Redactus lingua latina, linteo nigro reli- 


buonissima . 


aq 


jaxta Kalendarium Universalis Ecclesiae pro Domini 1932” 
Accedunt Regulae in Missae servandae, pp. 3,50° 


-MISSIONES CATHOLICAE « cura de 


LA NOSTRA PEDE, di Mons. Massiito Masanut. Due voll. 9,50 


Nol. 1. Le basi del Domma Cattolice, pp. 146. 


Sacram Scripturam. spectantia. Aucioritate Commis: 
-sionis de ré Biblica edita 10 14 = 18,50 
Linteo anglico contectum cumstitalo 15,400 16,40. 18,90 
exemplar: 


CATALOGUS AC STATUS CAUSARUM_ 


Vaticana, é quel gruppo at teol 
. dalla controversia esicasta o palamita, Figura principale del volume é Demetrio Cidone, nato 
va Salonicco, verso l’anno 13%, “famightare dei-due-imperatori di Costantinopoli, Giovanni VI. . 


Beatificationis Servorum Dei et Canonizationis Beatorum quae 
apud Sacram Rituam Congregationem per viam non cultus ince- 

dunt iussu D. Card, Camilli Laureati S. R. C. Prae- 

fecti editus Novembris MCMXXX1. In-12, pp. x1j-220 


Mencart, NOTIZIE DI PROCORO E DE. 


METRIO CIDONE, MANUELE CALECA E 
‘TEODORO MELITENIOTA, og sitri appuntt per ia 


Storia della Teologia e della Letteratura Bizantina del seculo X1V. 


mondo nel ci porta ii pubbieato dal Prefetto della Biblioteca 
bizantini che fu-messo in effervescenza alla meta del 300, 


Cantacuzeno e Giovanni V Palegloga, ehe dallo stu fe della lingua latina che im per. 
servire d’interprete ai principi, passo allo studio delle opere teo he latine ed a id 


la fede. romana. 


IL fratello minore, Procito Sidone, traduttore: come Demetrio di opere latine 4S. AS. Agostino, 
Tommaso d’Aguino, Boezio, ‘ecc,) mori giovahe, monaco dell’Athos, persegititato Pala- 


miti, L’amieo di Demetrio, Manyele-Galeca, si fece domenicano. 


Mons. Mercati restituisee a questi tre autori, nonché a parecchi. autori oxtddoeal, come 


Teodoro Meliteniota, avversario accanito. di Demetrio, la propria attivita letteraria, e pubblica 
|. ‘un certo oumero di testi inediti o stampati fino ad oggi in uno stato difettoso. Libro’ ee 
per s'interessa al delle idee retigiose nel prossimo Oriente 

